ইন্টারন্যাশনাল কনসোর্টিয়াম অব ইনভেস্টিগেটিভ জার্নালিস্টসের (আইসিআইজে) সহযোগী বাংলাদেশের নিউ এইজ পত্রিকা এসব তথ্য হাতে পেয়ে যাচাই-বাছাই করে। পর্যবেক্ষণ শেষে এ নিয়ে একটি প্রতিবেদন প্রকাশ করা হয়। আইসিআইজের হস্তগত গোপন নথি অনুযায়ী বাংলাদেশের প্রভাবশালী কজন ব্যবসায়ী বিদেশে কোম্পানি স্থাপন করে কর ফাঁকি দিচ্ছে। এর মধ্যে প্রথমেই রয়েছে আওয়ামী লীগের প্রেসিডিয়াম সদস্য কাজী জাফর উল্লাহ ও তার স্ত্রী এমপি নিলুফার জাফরের নাম। তবে জাফর উল্লাহ ও তার স্ত্রী উভয়েই এ অভিযোগ অস্বীকার করেছিলেন।